สวัสดีค่ะหนูอายุ14ค่ะ น้ำหนัก39 สูง156 ประจำเดือน 3เดือนมาทีค่ะ บ้างเดือนก็พอดี บางเดือนก็มากไปหน่อย หนูไม่เคยมีเพศสัมพันธ์ ไม่เคยกินยาคุม ไม่เคยฉีดยาคุม ไม่เคยฝั่งเขมค่ะ ผิดปกติรึปล่าวค่ะ
สวัสดีค่ะ ประจำเดือนมาไม่สม่ำเสมออาจมีสาเหตุจาก-มีถุงน้ำหลายใบในรังไข่ อาจมีอาการขนดก สิวขึ้น หน้ามันร่วมด้วย-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติ-การตั้งครรภ์-ผลข้างเคียงจากการใช้ยาคุมกำเนิดในกรณีที่ไม่เคยมีเพศสัมพันธ์ ไม่เคยใช้ยาคุม ก็อาจเกิดจากโรคทางนรีเวชหรือโรคอื่นๆดังกล่าวไปแนะนำพบสูตินรีแพทย์นะคะ เพราะถ้าประจำเดือนมาทุก 3 เดือนอันนี้น่าจะผิดปกติ แพทย์อาจทำการอัลตราซาวน์หน้าท้องดูเบื้องต้นว่ามีความผิดปกติบริเวณมดลูกหรือรังไข่หรือไม่ ถ้าไม่พบความผิดปกติอะไรอาจให้ยาคุมกำเนิดเพื่อปรับสภาพฮอร์โมนในช่วงแรก เพราะอย่างที่กล่าวไปค่ะ ในวัยรุ่นที่เริ่มมีประจำเดือนอาจจะยังมีรอบเดือนที่ไม่สม่ำเสมอได้การดูแลตัวเองเบื้องต้น ให้จดวันที่มีประจำเดือนไว้เพื่อไปปรึกษาสูตินรีแพทย์ ไม่ควรซื้อยาฮอร์โมนหรือยาสตรีใดๆมารับประทานหรือเหน็บช่องคลอดเอง